Hei. Lämpimästi tervetuloa uuden jakson pariin -
ohjelmasarjassa "Ennalleen asettaminen ja opetuslapseus".
Viimeksi näimme, kuinka Jeesus voi parantaa särjetyn sydämen.
Raamatussa sydämellä tarkoitetaan useimmiten koko sisintämme, -
henkeämme ja sieluamme.
Tarkastelimme raamatunkohtia, jotka kuvaavat sitä, -
kuinka sekä sielumme että henkemme voi haavoittua -
ja kuinka kovasti Jeesus haluaa parantaa ja eheyttää sisintämme.
Tänään perehdymme siihen elämänvaiheeseemme, -
jossa olemme erityisen alttiita -
saamaan vaurioita sydämeemme: aikaamme äidin kohdussa.
Tämä maailma vaikuttaa ajattelevan, -
että ihmiselämä alkaa ihmisen syntyessä -
ja että vasta silloin hän saa ihmisarvonsa.
Ennen syntymää lapsi määritellään yksinkertaisesti osaksi äidin kehoa.
Tämä ei ole raamatullista ajattelua.
Tutkimmepa ohjelmassamme mitä ongelmakohtia tahansa, -
aiomme aina katsoa, mitä sanottavaa Raamatulla on.
Tänään katsomme, mitä Raamattu opettaa ihmiselämän alusta -
ja mikä merkitys on perustalla, joka lasketaan sikiöaikana.
ENNALLEEN ASETTAMINEN JA OPETUSLAPSEUS
Jumala sanoi profeetta Jeremialle: -
"Jo ennen kuin minä valmistin sinut äidin kohdussa, minä sinut tunsin, -
ja ennen kuin sinä äidistä synnyit, minä sinut pyhitin; -
minä asetin sinut kansojen profeetaksi."
Ihmisen käsityksen mukaan ihminen saa alkunsa siten, -
että joukko siittiöitä kamppailee -
päästäkseen ensimmäisenä munasoluun.
Jokaisessa siittiössä on ainutlaatuinen DNA-yhdistelmä.
Se, mitkä ominaisuudet ihminen saa, riippuu paljolti siitä, -
mikä DNA siittiöissä ja munasolussa on: -
tuleeko ihmisestä pitkä vai lyhyt, puna- vai vaaleatukkainen, -
suuressa vai vähäisessä määrin -
taiteellinen, käytännöllinen tai teoreettinen, -
seikkailija vai turvallisuudesta pitävä.
Kaikki riippuu siitä, mikä siittiö tulee ensimmäisenä.
Mutta kenen vaikutuksesta tietty siittiösolu -
on saanut tietyn DNA-yhdistelmän -
ja kenen vaikutuksesta juuri se siittiö tulee ensimmäiseksi?
Entä kenen työtä on munasolussa oleva DNA-yhdistelmä?
Jumala sanoo, että Hän tunsi Jeremian -
ennen kuin siittiö ja munasolu sulautuivat yhteen.
Hän sanoo, että todellisuudessa Jeremian muotoili Hän.
Saadakseen tämän aikaan -
Jumala käytti juuri kuvailemaani ihmeellistä prosessia.
Ihminen ei tule olevaksi sattumalta, -
hän tulee olevaksi siksi, että hän on Jumalan toivoma.
Jumala kertoo Jeremialle, ettei asia ollut niin, -
että kun Jeremia syntyi, Jumala tutki hänet nähdäkseen, -
millaiseksi hän oli muodostunut, ja että Jumala sitten keksi, -
että hänestä saattaisi jotenkuten olla profeetaksi.
Ei. Jeremia syntyi ideana Jumalan ajatuksissa ja mielessä, -
ennen kuin hänen elämänsä fyysisesti alkoi.
Uskon, että tämä pätee jokaiseen ihmiseen.
Jumalan sanat Jeremialle koskevat meitä kaikkia, -
vaikka kaikkia ei olekaan kutsuttu profeetoiksi.
Kukaan meistä ei saanut alkuaan sattumalta tai vahingossa.
Sinä olit Jumalan ajatuksissa, ennen kuin sait alkusi fyysisesti.
Jumala halusi saada sinut.
Se ei välttämättä merkitse Jumalan halunneen -
tai aiheuttaneen olosuhteita, joihin jouduit.
Jumala on sataprosenttisen hyvä. Hän ei koskaan aiheuta mitään pahaa.
Mutta hyvän tahtonsa mukaisesti Hän antoi ihmiselle vapaan tahdon.
Kun ihminen käyttää sitä pahaan, -
Jumala voi kaikkivaltiaana saada aikaan hyvää jopa pahasta.
Valtavan luovassa mielessään Jumala pohti, -
mitkä ominaisuudet ja piirteet Hän haluaa antaa juuri sinulle, -
jotta sopisit täydellisesti siihen ainutlaatuiseen -
ja ihmeelliseen suunnitelmaan, joka Hänellä oli sinua varten.
Tätä suunnitelmaa voimme kutsua elämäsi tarkoitukseksi.
Paavali kuvaa, kuinka Jumala varta vasten loi meidät erilaisiksi.
1. Kor. 12:28.
"Jumala asetti seurakuntaan ensiksi muutamia apostoleiksi, -
toisia profeetoiksi, kolmansia opettajiksi, -
sitten hän antoi voimallisia tekoja, -
sitten armolahjoja parantaa tauteja, avustaa, -
hallita, puhua eri kielillä."
Jumala pani tämän ainutlaatuisen tarkoituksen henkeemme -
sillä hetkellä, kun saimme alkumme.
Aivan alusta lähtien sinussa oli mahdollisuus -
toteuttaa kaikki, minkä Jumala oli sinulle tarkoittanut.
Mutta vihollisemme on varas.
Hän yrittää kaikin keinoin riistää elämäsi tarkoituksen, -
jotta et saa kokea tyydytystä siitä, -
että täytät paikkasi Jumalan ihmeellisessä suunnitelmassa.
Heti siitä lähtien, kun sait alkusi, -
vihollinen yritti vaikuttaa olosuhteisiin -
tuhotakseen Jumalan suunnitelmat ennen kuin ne kantavat hedelmää.
On tieteellinen tosiasia, että fyysinen ruumiisi -
alkoi olla olemassa, kun siittiö tunkeutui munasoluun.
Sillä hetkellä määräytyi ainutlaatuinen DNA-yhdistelmäsi, -
eikä se voinut muuttua.
Sinun DNA:si ei ole sama kuin äitisi DNA.
Olit alusta lähtien ainutlaatuinen ihminen, et osa äitisi kehoa.
Samalla kun fyysinen ruumiisi tuli olevaksi, -
alkoi myös sielusi ja henkesi olemassaolo.
Nämä kolme osaa ovat riippuvaisia toisistaan; -
millään niistä ei voi olla elämää ilman toisia.
Jaakob sanoo (Jaak. 2:26): "Niin kuin ruumis ilman henkeä on kuollut, -
niin myös usko ilman tekoja on kuollut."
Samoin kuin ruumis ei aluksi ollut täysin kehittynyt, ei ollut sielukaan.
Se tarkoittaa, että mielesi, tunteesi ja tahtosi olivat kehittymättömät.
Sielua voi verrata juuri ostettuun muistikirjaan.
Siinä on tietty määrä sivuja ja rivejä, tietty koko, -
mutta sen sivuilla ei vielä ole mitään.
Sitä mukaa kuin ihminen kasvaa, sivu sivulta täyttyy -
elämänkokemuksilla ― hyvillä ja vaikeilla.
Se, mikä alkoi kirjoittamattomana sivuna, on lopulta valmis kirja.
Ihmisen henki on se osa hänessä, -
joka tulee suoraan Jumalalta eikä vanhempien DNA:sta.
1. Moos. 2:7 sanoo näin: "Herra Jumala teki maan tomusta ihmisen -
puhalsi hänen sieramiinsa elämän hengen, -
ja niin ihmisestä tuli elävä sielu."
Englantilaisessa kuningas Jaakon käännöksessä lukee: -
"...man became a living soul." Siis "ihmisestä tuli elävä sielu".
Maan tomusta tuli ihmisen ruumis, -
ihmiseen puhalletusta elämän hengestä tuli ihmisen henki, -
ja sielun Jumala antoi välittäjäksi hengen ja ruumiin välille.
Muista, että ihmisen henki ei ole sama asia kuin Pyhä Henki, -
joka on yksi Jumalan kolmesta persoonasta. Ihmisen henki taas -
on osa ihmisen sisintä, joka on hengellistä laatua.
Ihminen on siis olento, -
joka on yhtä aikaa fyysinen ja henkinen olento.
Ruumiimme elää ja on olemassa -
fyysisessä ulottuvuudessa, samalla kun henkemme -
on olemassa henkisessä ulottuvuudessa.
Ja sielu sitoo nämä osat yhteen, -
joten olemme täysin yhtenäinen ihminen, emme kolme erillistä.
Koska olemuksemme on luonteeltaan myös henkinen, -
voimme olla yhteydessä Jumalaan, joka on henki.
Sillä hetkellä, kun ihminen alkaa elää kohdussa, -
hänen henkensä on se osa, joka on kaikkein kehittynein.
Muista, että se tulee suoraan Jumalalta.
En tarkoita, että henkemme on kehittynyt valmiiksi.
Kuten ruumis tarvitsee ruokaa kasvaakseen vahvaksi, -
henki tarvitsee hyvää henkistä ravintoa kasvaakseen vahvaksi, -
kuten luemme Johannes Kastajasta.
Luuk. 1:80: "Ja lapsi kasvoi ja vahvistui hengessä."
Joka tapauksessa ihmisen henki on -
alusta asti paljon kehittyneempi kuin ruumis ja sielu.
"Kun Elisabet kuuli Marian tervehdyksen, -
hypähti lapsi hänen kohdussansa; -
ja Elisabet täytettiin Pyhällä Hengellä."
On mahdotonta, että Johanneksen sielu, -
ajatukset tai tunteet olisivat saaneet hänet hypähtämään.
Mutta hengessään -
syntymätön Johannes aisti Jumalan Pojan läsnäolon.
Siitä, että ihminen hengessään -
voi aistia asioita ympäristöstä jo ollessaan äidin kohdussa, -
olen nähnyt monia todisteita jutellessani ihmisten kanssa.
Kerran olin mukana rukoiltaessa miehen puolesta, -
joka oli varttunut hyvässä kodissa, rakastavien vanhempien hoivissa, -
mutta tunsi syvää tuskaa sydämessään.
Kysyimme, kauanko hän oli tuntenut sillä tavalla.
Vastaus oli, ettei hän muistanut asioiden koskaan olleen toisin.
Jo pienenä hän kantoi sisäistä tuskaa.
Kokemuksesta tiedän, että kun ihmisellä -
on "aina" ollut tietty ongelma, on mahdollista, -
että ongelma ilmaantui ennen hänen syntymäänsä.
Se juontaa juurensa joko esi-isistä, kuten näimme edelliskerralla, -
tai sitten sikiöajalta, kuten näemme tänään.
Niinpä kysyin mieheltä, sopiiko, -
että rukoilemme vähän aikaa raskausajan puolesta.
Jumala johdatti minut aloittamaan alusta, -
siitä hetkestä, kun mies sai alkunsa.
Miehellä ei ollut mitään tietoa -
olosuhteista hedelmöittymishetken aikoihin.
Eivät vanhemmat tavallisesti kerro lapsilleen, millainen päivä se oli.
Niinpä pyysimme Jumalan ilmestystä.
Sitten istuimme hiljaa, ja mies alkoi kokea erilaisia tunteita, -
yksi kerrallaan.
Ymmärsimme niiden liittyvän siihen, -
miltä hänen hengestään oli tuntunut hänen saatuaan alkunsa.
Hän tunsi itsensä yksinäiseksi, eristetyksi, hylätyksi ja ei-toivotuksi.
Hän tunsi jopa kuolemanpelkoa.
Sitä mukaa kuin tunteita tuli, pyysimme Jumalaa hoitamaan häntä.
Välillä istuimme vaiti ja saimme nähdä Jumalan itse kohtaavan hänet -
tässä kaikkein syvimmässä kohdassa hänen sydäntään.
Kun keskustelu kahden tunnin kuluttua loppui, -
emme olleet vieläkään päässeet pidemmälle -
kuin hedelmöittymishetkeen.
Mutta sehän oli Jumalan tarkoituskin tässä keskustelussa.
Me kaikki ― rukouskumppanini, minä ja mies itse ―
tiesimme, että Jumala oli tehnyt hienoa työtä -
kaikkein syvimmässä kohdassa miehen sisintä.
Puhdas arvaukseni on, -
että jostain syystä hänen vanhempansa eivät toivoneet, -
että heidän seksuaalisesta kanssakäymisestään seuraisi lapsi.
Pienenä, vasta luotuna sikiönä mies kykeni tuntemaan hengessään -
välittömästi, että hän ei ollut tervetullut, -
vaan hänen henkensä oli uhattuna.
Tätä traumaa mies oli kantanut läpi elämänsä.
Olen rukoillut useiden ihmisten puolesta, -
jotka ovat parantuneet ja eheytyneet merkittävästi sisimmässään, -
kun on rukoiltu heidän sikiöaikansa puolesta.
Asia voi liittyä hylkäämiseen ja siihen, etteivät he olleet tervetulleita, -
mutta myös äidin kokemat asiat voivat lyödä leimansa lapseen.
Lapsi on voinut traumatisoitua ja tulla pelokkaaksi esimerkiksi, -
jos äiti on kokenut jonkin vakavan trauman -
tai ollut äärimmäisen peloissaan jossakin tilanteessa.
Asia, joka todella lyö syviä haavoja, -
on se, että vanhemmat tai heidän läheisensä -
ovat sitä mieltä, että äidin pitää tehdä abortti.
Lapsesta voi tuntua samalta kuin ihmisestä, -
joka kuolemaan tuomittuna istuu lukitussa sellissä odottamassa.
Olen rukoillut myös niiden puolesta, jotka olivat mukana, -
kun äiti eri keinoin yritti aiheuttaa spontaanin abortin.
Mikään näistä vaurioista ei ole liian vaikea Jumalalle.
Jumala voi eheyttää sisimpämme kaikkein syvimmästäkin kohdasta.
Hän pystyy rakentamaan perustan, jota et elämän alussa saanut.
Jumalan peli ei ole pelattu, -
sillä Jumalahan sinut alun alkaen suunnitteli, -
Hänellä on alkuperäiset piirustukset.
Hän tietää, keneksi Hän sinut ajatteli.
Hän tuntee kaikki yksityiskohdat -
siitä, millainen elämästäsi on todellisuudessa tullut.
Katsotaanpa Jumalan alkuperäistä suunnitelmaa ihmisen elämästä -
ja Hänen ajatustaan elämämme alun yhdeksästä kuukaudesta.
Aion nyt kuvailla -
Jumalan alkuperäisen, täydellisen suunnitelman.
Olen täysin tietoinen siitä, -
että syntiinlankeemuksen takia se on useimmiten jäänyt toteutumatta.
Mutta meidän kannattaa silti katsoa, mitä Jumala todella oli ajatellut.
Jumala halusi luoda ihmisiä, monia ihmisiä.
He olisivat luomistyön valioita, -
itse asiassa ainoita kaikista Jumalan luomista, -
jotka tehtiin Hänen omaksi kuvakseen, -
kuten lukee Raamatun ensimmäisessä luvussa.
1. Moos. 1:26: "Ja Jumala sanoi: -
'Tehkäämme ihminen kuvaksemme, kaltaiseksemme; -
ja vallitkoot he meren kalat ja taivaan linnut ja karjaeläimet -
ja koko maan ja kaikki matelijat, jotka maassa matelevat.'"
Se, että ihmisen pitäisi vallita koko maailmaa, -
osoittaa, että maailma luotiin ihmisen tähden.
Aivan kuten tulevat vanhemmat -
laittavat tulevalle lapselle huoneen, -
Jumala laittoi maailman ihmistä varten kuin lastenkamarin.
Aadam ja Eeva eivät saaneet alkuaan siten kuin sinä ja minä.
He eivät koskaan olleet alkiona äidin kohdussa.
Halutessaan Jumala olisi voinut tehdä samoin meille kaikille.
Tai Hän olisi voinut panna meidät tuottamaan ihmissiemeniä, -
joita voisi kylvää peltoon, -
jotta maasta voisi kasvaa uusia ihmisiä.
Mutta Jumala halusi asian olevan toisin.
Hän halusi, että jokainen ihminen varttuisi turvassa, -
jota perhe, isä ja äiti antavat.
Jotta perheeseen kuuluvia ihmisiä -
sitoisivat yhteen vahvat, hyvät siteet, -
Jumala teki lapset olemaan aluksi hyvin haavoittuvaisia -
ja täysin riippuvaisia vanhempiensa huolenpidosta ja varjelusta.
Ja Jumala pani ihmiseen -
luontaisen vaiston suojella jälkeläistään ja pitää hänestä huolta.
Jumala teki niin, että ensimmäiset yhdeksän kuukautta -
uusi pieni ihminen saisi kasvaa ja kehittyä -
turvallisimmassa paikassa, minkä kuvitella saattaa, -
äitinsä kohdussa.
Jumalan hyvä suunnitelma oli, että sukupuolisuhde, -
joka tarvitaan, jotta lapsi saisi alkunsa, -
toteutuisi elinikäisessä liittosuhteessa.
Näin Jumala halusi varmistaa, -
että lapsi saisi kasvaa niin, että hänellä olisi äiti ja isä, -
jotka rakastavat toisiaan ja Jumalaa -
ja rakastavat lasta ja pitävät hänestä huolta.
Jumalan suunnitelmana siis oli, -
että lapsi alusta alkaen tuntisi itsensä tervetulleeksi ja rakastetuksi.
Tämän rakkauden ja hyväksynnän pohjalta -
lapsi voisi kehittää kaikkia mahdollisuuksia, -
jotka Jumala oli häneen pannut.
Sikiöaika laskisi näkymättömän -
mutta aivan välttämättömän perustan, -
jolle koko myöhempi elämä rakentuisi.
Jeesus kuvaa, kuinka käy talolle, joka rakennetaan huonolle pohjalle.
Matt. 7:27: "Rankkasade lankesi, ja virrat tulvivat, -
ja tuulet puhalsivat ja syöksähtivät sitä huonetta vastaan, -
ja se sortui, ja sen sortuminen oli suuri."
Ei siis auta, vaikka kuinka sijoittaisi voimavaroja itse taloon.
Jos pohja on huono, talo sortuu silti.
Ehkä ajattelet nyt: "Mutta pelihän on sitten pelattu.
En saanut hyvää pohjaa sikiöaikanani enkä lapsuudessani.
Tiedän, että moni asia siellä ei vastannut -
Jumalan alkuperäistä hyvää ajatusta."
Tai ehket tiedä, oliko sikiöaikasi sellainen kuin sen olisi pitänyt -
Jumalan suunnitelman mukaan olla, mutta näet elämässäsi oireita, -
jotka viittaavat siihen, että pohja ei ole sellainen kuin kuuluisi olla.
Silloin pitää muistaa, että Jumala suunnittelee ja tahtoo -
saattaa ennalleen, kuten Pietari sanoo ensimmäisessä kirjeessään.
1. Piet. 5:10 "Kaiken armon Jumala, -
on Kristuksessa Jeesuksessa kutsunut teidät iankaikkiseen kirkkauteensa.
Vähän aikaa kärsittyänne, hän itse varustaa, -
voimistaa, vahvistaa ja lujittaa teidät." (1992-käännös)
Ihana jae.
Jumalan suunnitelmana on siis eheyttää se, mikä on mennyt pieleen.
Hän tekee niin Kristuksessa.
Jeesus tuli tähän maailmaan saattaakseen ennalleen -
kaiken, mikä syntiinlankeemuksen takia tuhoutui.
Jos elämämme talo on jossain määrin sortunut, -
on kovin helppoa käyttää voimaa yrittääkseen rakentaa talon uudelleen.
Mutta jos perustalle ei tehdä mitään, talo sortuu yhä uudelleen.
Mitä materiaalia meidän täytyy käyttää -
laskeaksemme elämämme talolle kestävän perustan?
Jeesus sanoo: -
"Joka kuulee nämä minun sanani ja tekee niiden mukaan, -
verrattava ymmärtäväiseen mieheen, on joka huoneensa kalliolle rakensi."
Eli hyvä perusta, jonka päälle voi rakentaa, -
ei koostu vain Jumalan sanan kuulemisesta, -
vaan täytyy omaksua Sana, suostua muuttumaan sen kautta.
Nyt rukoilemme jonkin aikaa sikiöaikasi puolesta.
Jotta elämäsi perustasta tulisi hyvä, -
sinun pitää tehdä jotakin sille huteralle perustalle, -
joka laskettiin ensimmäisinä yhdeksänä kuukautena.
Saatat joutua antamaan anteeksi joillekin ihmisille.
Ihan alkajaisiksi ehkä vanhemmillesi, -
jotka eivät oikein kyenneet antamaan sitä, mitä tarvitsit.
Muista, että anteeksianto ei merkitse hyväksymistä.
Ehkä on olemassa jokin selitys sille, miksi he kohtelivat sinua siten.
Mutta Jumala ei koskaan hyväksy syntiä.
Jumalan mukaan ei ole riittävää hyväksymisperustetta.
Mutta on olemassa anteeksianto.
Jumalan oikeudenmukainen tuomio synnistä on kuolemantuomio.
Ja Jeesus otti rangaistuksen kantaakseen. Hän kuoli.
Jeesuksen kautta voimme siis saada Jumalan anteeksiannon.
Meidänkään ei tarvitse hyväksyä toisia, mutta voimme antaa anteeksi.
Se merkitsee, että luovumme oikeudestamme tuomita -
ja luovutamme tuomitsemisen Jumalan käsiin.
Kun päätät antaa anteeksi niille, jotka ennen syntymääsi -
joko tekivät sinulle pahaa tai laiminlöivät tarpeitasi, -
Jumala voi vapauttaa sinut kaikesta, mikä sitoo sinua heihin.
Silloin anteeksiantamattomuutesi ei voi enää estää Jumalaa -
antamasta sinulle kaikkea, mitä et saanut alusta saakka.
Tätä kutsumme eheyttämiseksi.
Jos tuntuu vaikealta antaa anteeksi, -
neuvon sinua katsomaan ohjelma-arkistosta jakson 4, -
jossa opetetaan perusteellisemmin anteeksi antamisesta toisille.
Kokemukseni mukaan tällainen eheytyminen vaatii aikaa.
Sisäinen perustamme on sellaista laatua, -
että se pitää rakentaa ajan kanssa.
Pyydän Jumalaa parantamaan ja eheyttämään sydämesi, -
syvimmän kohdan hengessäsi, -
sekä parantamaan sen, mikä on vahingoittunut ja rikkoutunut.
Pyydän Häntä palauttamaan hyvän järjestyksensä sisimpääsi.
Mutta sitten työn saa tehdä Pyhä Henki.
Minun tehtäväni esirukoilijana on seurata Pyhää Henkeä -
ja työskennellä Hänen kanssaan.
Hän saa vastata hienokirurgiasta.
Nyt käytämme jonkin aikaa -
siihen, että pyydämme Jumalaa tulemaan syvimmälle henkeemme, -
perustaan, jonka varaan rakennamme elämämme, -
parantamaan vaurioita ja murtumia -
sekä rakentamaan meitä, jotta voimme seistä lujalla pohjalla -
ja elää sitä elämää, jonka Hän on meille tarkoittanut.
Saat aluksi lukea kirjallisen rukouksen, -
joka kohta tulee ruutuun.
Luen rukouksen ensin, sitten saat aikaa rukoilla itse.
Saat mahdollisuuden päättää, että annat anteeksi vanhemmillesi, -
sukulaisille ja muille, jotka ovat vaikuttaneet siihen, -
että vahingoituit jo ennen syntymääsi.
Kun olet rukoillut, minä rukoilen puolestasi.
Käymme rukouksen ensin läpi yhdessä. Se kuuluu näin: -
"Rakas taivaallinen Isä, -
kiitän Sinua siitä, että halusit minut, että loit minut niin, -
että sovin täydellisesti hyvään suunnitelmaasi minua varten.
Sikiöaikaani liittyy paljon sellaista, mitä en tiedä.
Mutta tajuan, että olen voinut vahingoittua jo siihen aikaan.
Nyt päätän antaa anteeksi äidilleni, isälleni, -
sukulaisille ja kaikille muille, -
jotka ovat vaikuttaneet vahingoittumiseeni.
En halua tuomita heitä, vaan jätän tuomitsemisen Sinulle.
Jeesuksen nimessä. Aamen."
Nyt voit rukoilla itse.
"Rakas taivaallinen Isä, -
kiitän Sinua siitä, että halusit minut, että loit minut -
niin, että sovin täydellisesti hyvään suunnitelmaasi minua varten.
Sikiöaikaani liittyy paljon sellaista, mitä en tiedä.
Mutta tajuan, että olen voinut vahingoittua jo siihen aikaan.
Nyt päätän antaa anteeksi äidilleni, isälleni, -
sukulaisille ja kaikille muille, -
jotka ovat vaikuttaneet vahingoittumiseeni.
En halua tuomita heitä, vaan jätän tuomitsemisen Sinulle.
Jeesuksen nimessä. Aamen."
Jumala, kiitän Sinua siitä, että olet kuullut äskeisen rukouksemme.
Nyt pyydän, että leikkaat jokaisen, -
joka istuu katselemassa tätä ohjelmaa,-
leikkaat meidät vapaiksi kaikesta, mikä sitoo meidät ihmisiin, -
joiden takia vahingoituimme, kun olimme äidin kohdussa.
Irrota meidät näistä siteistä ja poista meistä kaikki kielteinen, -
mikä jo tuolloin tuli elämäämme vahingoittamaan meitä.
Rukoilen, että parannat hengessämme sen, -
mikä meni rikki tai vahingoittui. Sinulla on alkuperäispiirustukset.
Sinä tiedät, miten olit ajatellut meidän toimivan sisimmässämme.
Pyydän, että saatat ennalleen elämämme tarkoituksen, -
jotta vihollinen ei enää voi riistää meiltä sitä hyvää, -
minkä olet meille tarkoittanut.
Anna meille hyvitystä siitä, mikä meiltä riistettiin.
Älä anna meidän enää...
Älä anna menneisyytemme enää tuhota tulevaisuuttamme.
Vie meidät pois umpikujasta.
Täytä henkemme ja sielumme elämälläsi, Sinä elämän lähde.
Älä anna sisimmässämme enää olla kuivaa, -
anna elävän veden virrata vapaasti sisimpämme läpi.
Tuki kaikki vuodot, jotta meissä säilyy kaikki hyvä, -
mitä saamme sekä Sinulta että ihmisiltä.
Pyydän, että eheytät identiteettiä ja itsetuntoa.
Paranna se, mikä jo äidin kohdussa meni rikki, -
anna minäkuvamme yhä enemmän vastata Sinun käsitystäsi meistä.
Pyydän Sinua, taivaallinen Isä: vahvista meitä hengessä, -
jotta voimme seisoa ryhdikkäinä sisimmässämme.
Anna uutta kasvua ja kypsyyttä siihen kohtaan sisintämme, -
joka on jämähtänyt kypsymättömään vaiheeseen.
Tee meistä päättäväisiä, älä tahdottomia, -
anna meidän aina olla voitolla, ei alakynnessä.
Jumala, rukoilen, että tämä päivä olisi alkuna eheytymismatkalle, -
jonka aikana saamme takaisin kaiken, mikä meiltä vietiin ennen syntymää.
Jeesuksen nimessä. Aamen.
Muista, että parantuminen syvällä sisimmässämme on prosessi.
Se voi viedä aikaa, mutta Hän, joka on aloittanut sinussa hyvän työn, -
voi ja haluaa saattaa sen loppuun.
Sinun tehtäväsi on kuunnella Jumalan sanaa ja noudattaa sitä.
Jos tiedät, että sinulla on hyvin syviä haavoja sikiöajaltasi, -
sinun ehkä pitää etsiä keskustelu- tai esirukousapua.
Pidä kiinni päätöksestäsi antaa anteeksi.
Anteeksiantamattomuus on hyvin tehokas parantumisen este.
Ensi kerralla jatkamme sen selvittämistä,-
mikä vaikutus hylätyksi tulemisella voi olla.
Olemme aiemmin omistaneet tälle teemalle yhden jakson.
Siinä pääpaino oli hylkäämisen seurauksissa.
Tällä kertaa keskitymme seurauksiin, joita voi koitua, kun muut kiusaavat, -
kiusoittelevat, sulkevat ulkopuolelle ja painavat meitä alas.
Rukoilemme yhdessä Jumalaa parantamaan -
ja eheyttämään sellaisten kokemusten jäljiltä.
Nyt toivotan sinulle kaikkea hyvää Herralta.
Jeesus on tie, totuus ja elämä.
Toivomme ja rukoilemme, että kaikki ihmiset -
kuulisivat Jumalan ilosanoman eheytymisestä Jeesuksen kautta.
Median ja television kautta tavoitetaan monia, joten rukoile, -
että ohjelmat tavoittaisivat ne, jotka tarvitsevat tätä eniten.
Jos mahdollista, anna myös taloudellista tukea.
Kiitos rukouksistasi ja tuestasi.
Jos tunnet tarvetta käsitellä näitä asioita syvällisemmin, -
olet tervetullut Ellel Ministries Finland ry:n kursseille.
Katso lisää osoitteesta ellel.fi.
Suomennos: Marja Sevón Ellel Ministries Finland ry